কান্দোভান

**কান্দোভান** () হল ইরানের উত্তর-পশ্চিম কোণে পূর্ব আজারবাইজান প্রদেশের ওসকু কাউন্টির কেন্দ্রীয় জেলার সাহান্দ পর্বতের পাদদেশে এবং তাবরিজ শহরের কাছে অবস্থিত একটি প্রাচীন গ্রাম।  গ্রামের 'কান্দোভান' নামটি সম্ভবত ফার্সি 'কান্দু' শব্দ থেকে এসেছে, যার অর্থ মৌমাছির চাক। দূর থেকে গ্রামটি দেখতে সত্যিই তেমনই মনে হয়। মানুষের তৈরি জনবসতিপূর্ণ সুন্দর গুহা গ্রাম এটি। অনন্য পাথর খোদাই করা স্থাপত্য এবং প্রাকৃতিক সৌন্দর্যের জন্য বিখ্যাত গ্রামটি বিশ্বের পর্যটকদের কাছে বিশেষভাবে আকর্ষণীয়।

কান্দোভান গ্রামের ট্রোগ্লোডাইট (তথা গুহাবাসীদের ) বাড়িগুলি তুর্কি অঞ্চলের ক্যাপাডোসিয়ার ট্রোগ্লোডাইট বাড়িগুলির অনুরূপ এবং এগুলিকে স্থানীয়ভাবে 'কারান' বলা হয় ।  'কারান' মিশ্র আগ্নেয়গিরি সাহান্দ পর্বত হতে অগ্ন্যুৎপাতে নির্গত "ছাই-প্রবাহের টাফ", লাভা, আগ্নেয়শিলা হিসাবে পরিচিত যা ঢালাই না করা হলেও যেন 'ইগনিম্ব্রাইটে' কাটা হয়েছিল । ঘরগুলি শঙ্কু আকৃতি ছিদ্রযুক্ত, গোলাকার এবং কৌণিক পিউমিস স্তরগুলির ক্ষয়ের ফলে তৈরি হয়েছিল , যা অন্যান্য আগ্নেয়গিরির কণাগুলির সাথে ধূসর, অ্যাসিডিক ম্যাট্রিক্সে অবস্থিত ছিল। মিশ্র আগ্নেয়গিরি সাহান্দ পর্বতের অগ্ন্যুৎপাতের সময়, পাইরোক্লাস্টিক প্রবাহ তথা আগ্নেয়শিলা প্রবাহ কান্দোভানের শিলা তৈরি করে। [ 6 ] গ্রামের চারপাশে এর গঠনের পুরুত্ব বা বেধ ১০০ মিটারের (৩৩০ ফুটের) বেশি হয় এবং সময়ের সাথে সাথে, জল-ক্ষয়ের কারণে, শঙ্কু আকৃতির পাহাড় তৈরি হয়। এদের বিভিন্ন খাঁজে আসলে প্রাকৃতিক জলপথ ছিল, শঙ্কু-খাঁজগুলিকে একে অপরের থেকে আলাদা করেছে এবং গ্রামের বর্তমান রাস্তা তৈরি করেছে। এই রাস্তাগুলির কিছু কিছুর উপর সেতু তৈরি করা হয়েছে যা দুটি কারানকে একে অপরের সাথে সংযুক্ত করে। কারানগুলি পূর্ব-পশ্চিম দিকে গড়ে উঠেছে এবং পূর্ব দিকে কেন্দ্রীভূত, যেখানে বেশিরভাগ প্রবেশপথ এবং বসবাসকারী ইউনিট দক্ষিণমুখী। কিছু কারান ৩০ থেকে ৪০ মিটার পর্যন্ত উঁচু। 

## উৎপত্তি এবং বিকাশের পর্যায়
ইরানের সাহান্দ পর্বত হল সবচেয়ে গুরুত্বপূর্ণ পর্বতমালার মধ্যে একটি, এক লক্ষ চল্লিশ হাজার বছর আগের সুপ্ত আগ্নেয়গিরি। কান্দোভান হ্রদ অববাহিকার পশ্চাদপসরণের পর, কান্দোভানের প্রস্তরময় নিদর্শন আবির্ভূত হয়েছে। গ্রামের উত্থানের কারণ হিসাবে বিবেচিত দিকগুলি হল- 

* এখানের আদি বাসিন্দারা ছিলেন যাযাবর, যারা পূর্বে এই স্থান পরিত্যাগ করে যান যা তাদের গ্রীষ্মকালীন আবাস হিসেবে ব্যবহৃত হত এবং পাথরের ভেতরে খনন করা ঘরবাড়ি তারা অস্থায়ীভাবে ব্যবহার করতো যাতে স্থানান্তরের ঝামেলা কমানো যায়। পরবর্তীতে তারা সেখানে বসতি স্থাপন করে।
* ধ্বংস প্রাপ্ত এবং প্রাচীন কান্দোভান গ্রামের প্রাথমিক বাসিন্দারা ছিলেন "হিলেভার"। জনশ্রুতি আছে যে, কান্দোভানের প্রথমদিকের বাসিন্দারা ত্রয়োদশ শতাব্দীতে আক্রমণকারী মঙ্গোল সেনাবাহিনীর হাত থেকে বাঁচতে চলে আসেন। তারা আগ্নেয়গিরির পাথর খনন করে আস্তানা তৈরি করে বসতি স্থাপনের সিদ্ধান্ত নেন। ধীরে ধীরে সেগুলি বহুতলের আকারে, স্থায়ী বাড়িতে রূপান্তরিত হয়। প্রজন্মের পর প্রজন্ম ধরে বংশধরেরা বসবাস করে আসছে।
* প্রাচীনকালে, এই স্থানের উন্নত সামরিক অবস্থানের কারণে, কিছু যোদ্ধা ভূ-প্রকৃতির বিশেষ অবস্থান যা উপর থেকে প্রবেশ করে, এই অঞ্চলটিকে অসম্ভব করে তোলে, তাই তারা এটিকে নিজস্ব আশ্রয়স্থল হিসেবে ব্যবহার করে এবং আগ্নেয়শীলার ভেতরে ঘর তৈরির জন্য খনন শুরু করে।

## জনসংখ্যা

২০০৬ খ্রিস্টাব্দের জাতীয় আদমশুমারির সময়, গ্রামের জনসংখ্যা ছিল ১৬৮টি পরিবারের মধ্যে ৬০১ জন।  ২০১১ খ্রিস্টাব্দের পরবর্তী আদমশুমারিতে ১৮৩টি পরিবারের মধ্যে ৫৮৬ জন লোকের সংখ্যা ধরা হয়।  ২০১৬ খ্রিস্টাব্দের আদমশুমারি অনুযায়ী গ্রামের জনসংখ্যা ছিল ১৫১টি পরিবারের মধ্যে ৪৫০ জন।

## পর্যটকদের গন্তব্যস্থল
কান্দোভান গ্রামের আকর্ষণ কেবল এখানকার অস্বাভাবিক গুহাবাসীদের মধ্যে সীমাবদ্ধ নয়। এখানকার মনোরম সবুজ উপত্যকার বনাঞ্চল, বিশেষ করে প্রাকৃতিক ঝর্ণার জল ঐতিহ্যগতভাবে ইরানের ও বিদেশের বহু মানুষকে আকর্ষণ করে। এখানকার ঝর্ণার জল কিডনিসহ শারীরিক নানা সমস্যা নিরাময়ে বহু মানুষ ব্যবহার করেন। কান্দোভানের প্রাকৃতিক ভূদৃশ্য এবং সম্পদের সংমিশ্রণ এবং সর্বোপরি এর বাসিন্দারা পরিবেশের সাথে খাপ খাইয়ে নেওয়ার অনন্য উপায়, এটিকে পর্যটকদের কাছে একটি জনপ্রিয় গন্তব্যস্থলে পরিণত করেছে। 

## গ্যালারি

চিত্র:Kandovan1.JPG|alt=Far view of a hotel on the left and the rock houses on the right| বাম দিকে একটি হোটেলের দূরবর্তী দৃশ্য এবং ডানদিকে পাথরের ঘরগুলি
চিত্র:Kandovan2.JPG|alt=Closer view of the village| গ্রামের আরও কাছ থেকে দৃশ্য
চিত্র:Kandovan3.JPG|alt=In the village| গ্রামে
চিত্র:Kandovan4.JPG|alt=In the village| গ্রামে
চিত্র:Traditional_home_Kandovan.JPG|alt=Interior of a traditional home| একটি ঐতিহ্যবাহী বাড়ির অভ্যন্তর
চিত্র:Kandovan5.JPG|alt=View of the village and surroundings from the rock houses| পাথরের ঘর থেকে গ্রাম এবং আশেপাশের দৃশ্য
চিত্র:Kandovan_1.jpg
চিত্র:Kandovan_Iran.jpg
চিত্র:روستای_کندوان_._تبریز.jpg
চিত্র:(((روستای_کندوان_تبریز=Kandovan,_Tabriz)))_-_panoramio_(1).jpg
চিত্র:نماي_كلي_از_روستاي_كندوان.JPG
চিত্র:Khadije_roostayeKandovan.jpg

কেন্দ্র|1200x1200পিক্সেল

## মন্তব্য

## বহিঃসংযোগ

* "কান্দোভানের শঙ্কু", JadidOnline.com
* "কান্দোভান: ইরানের একটি পাথুরে গ্রামীণ জীবন" , Amazingiran.media

## তথ্যসূত্র

বিষয়শ্রেণী:উদ্ধৃতি শৈলীতে ফার্সি ভাষার উৎস (fa)
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ফার্সি ভাষার লেখা থাকা নিবন্ধ